Potrivit presei portugheze, decizia celor doi de a-și uni destinele este și mai clară, având în vedere că Ronaldo și iubita lui au participat, în urmă cu câteva zile, la un meci pe stadionul Alvalade din Lisabona, aceasta din urmă purtând un inel cu diamant evaluat la 265.000 de euro.  Ziarele lusitane au explodat și vorbesc deja despre posibilitatea ca evenimentul grandios să se petreacă în august 2018, data exactă urmând să fie stabilită în funcție de programul fotbalistului care va participa alături de naționala Portugaliei la Cupa Mondială din Rusia.  Cristiano Ronaldo are 32 de ani și, deși nu a fost căsătorit niciodată până acum, are deja trei copii, pe Cristiano Ronaldo jr., Eva Maria Dos Santos și Mateo Ronaldo.